钦定古今图书集成/明伦汇编/氏族典/第333卷 > 刘昶
## 钦定古今图书集成/明伦汇编/氏族典/第333卷 > 刘昶

按《宋书晋熙王昶传》：“昶字休道，文帝第九子也。元嘉
二十二年，封义阳王，为辅国将军。世祖践阼，迁太常。
孝建元年，立东扬州郡，昶为刺史。大明元年，征为秘
书监，领骁骑将军。前废帝即位，昶聚起兵，统内诸郡，
并不受命，将佐文武，悉怀异心。昶知其不捷，乃奔北
魏，弃母妻，唯携爱妾一人，自随昶家还都，二妾各生”
一子。太宗名长者曰“思远”，小者曰“怀远”，寻并卒。泰始
六年，以第六皇子燮字仲绥继昶，改昶为晋熙王，燮
袭爵。